title: جهة بني ملال خنيفرة
text: لميساحة اللي صاحة للفلاح فلجيهة واصلة ل948 ألف هيكتار. واللي مسقي منها هو 187 ألف هيكتار. لينتاج ديال لحبوب فلجيهة وصل فلعام د2017 لـ9 دلمليون و399 ألف قنطار. وصل لينتاج دلقطاني فنفس لعام لـ83 ألف قنطار. لجيهة كاتنتج حتى لخضرة (3.488.720 قنطار فـ2017)، زيادة على الشمندر والزيت ولحواميض ولورديات (التفاح، بوعويد، السفرجل، اللوز ولمشماش). فلمجال ديال تربية لبهايم، ف2016 سجلات لمديرية لجيهاوية ديال لفلاحة مليون و11 ألف راس ديال لمعاز، 3 دلمليون 332 ألف راس دلغنم و395 ألف راس ديال لبݣر.